סיימון האריס

סיימון האריס (באנגלית: Simon Harris; נולד ב-17 באוקטובר 1986) הוא פוליטיקאי אירי המכהן כטישך מאפריל 2024. האריס כיהן כשר בממשלת אירלנד מאז 2016 במספר תפקידים.

== ביוגרפיה ==
האריס נולד לבארט ומרי האריס במחוז ויקלו ב-1986, בכור מבין שלושה ילדים.<ref></ref>

האריס היה חבר בפיאנה פול,<ref></ref> אך מאוחר יותר הצטרף לפינה גייל ונבחר להנהלה הלאומית של אגף הצעירים שלה ב-2003.<ref></ref>

האריס למד עיתונאות וצרפתית במכון הטכנולוגי של דבלין , אך נשר בשנה הראשונה.<ref name="cullen"></ref>

האריס החל לעבוד כעוזר לפרנסס פיצג'רלד בשנת 2008, כשהייתה חברה בסנאט האירי. בבחירות המקומיות ב-2009 , האריס נבחר לחבר מועצת מחוז וויקלו ולחבר מועצת העיר גרייסטונס .

האריס נבחר לדאל אירן ב-2011.<ref></ref> כחבר הדאל הצעיר ביותר, נבחר על ידי פינה גייל להציג באופן רשמי את תמיכתה באנדה קני כטישך.<ref></ref>

=== בממשלה ===
==== שר המדינה במשרד האוצר ====
ב-15 ביולי 2014 מונה האריס לשר המדינה במשרד האוצר וקיבל את האחריות על המשרד לעבודות ציבוריות .<ref></ref><ref></ref>

כשהתרחשו שיטפונות ברחבי אירלנד בחורף 2015 ו-2016, האריס הכחיש את ההאשמות בתקשורת שלפיהן הממשלה לא השתמשה ב-13 מיליון אירו מהתקציב שהוקצה עבור סיוע למניעת שיטפונות.<ref></ref>

==== שר הבריאות ====
ב-6 במאי 2016 מונה האריס לשר הבריאות .<ref></ref><ref></ref> בשנתו הראשונה בתפקיד, האריס התמודד עם שביתה מתוכננת של 30,000 עובדים בבריאות ו-40,000 אחיות.<ref></ref> השביתות המתוכננות בוטלו בעקבות פעולתו.

האריס תמך בלגליזציה של הפלות באירלנד. במהלך כהונתו כשר היה אחראי לקידום התיקון השלושים ושישה לחוקת אירלנד, שאושר במשאל עם, שהסיר את האיסור החוקתי על הפלות, וחוק הבריאות (הסדרה של הפסקת הריון) משנת 2018 שהתיר הפלה בנסיבות מוגדרות.

ב-20 בפברואר 2019 האריס שרד הצעת אי-אמון על חוסר טיפולו בעלויות הגדלות (מעל 2 מיליארד אירו) של בית החולים הלאומי החדש לילדים .<ref></ref><ref></ref> ההצעה נדחתה ברוב של 58 מתנגדים מול 53 תומכים ו-37 נמנעים.<ref></ref><ref></ref>

האריס הביא לאישור חקיקת חירום בתגובה למגפת הקורונה, שנחקק ב-20 במרץ 2020.<ref></ref>

==== השר להשכלה גבוהה, מחקר, חדשנות ומדע ====
ב-27 ביוני 2020, האריס מונה לשר להשכלה גבוהה, מחקר, חדשנות ומדע בממשלת מיהאל מרטין.<ref></ref>

לאחר מינויו של ליאו ורדקר לטישך ב-17 בדצמבר 2022 מונה האריס בשנית לתפקיד, וכיהן גם כשר המשפטים הזמני במהלך חופשת הלידה של הלן מקאנטי .<ref></ref>

==== בהנהגת מפלגת פינה גייל ====
ב-20 במרץ 2024 התפטר מנהיג הפינה גייל ליאו ורדקר והאריס נבחר במקומו. ורדקר הגיש את התפטרותו כטישך לנשיא אירלנד ב-8 באפריל,<ref></ref> ולאחר פגרת הפסחא ב-9 באפריל האריס מונה לטישך.<ref></ref>

==== טישך ====
האריס קיבל את מינויו הרשמי כטישך על ידי הנשיא מייקל היגינס והפך לטישך הצעיר ביותר בתולדות המדינה. במהלך נאומו לאחר בחירתו, הוא הזכיר את המשבר ההומניטרי בעזה, גינה את חמאס על מתקפת הפתע על ישראל, ובמקביל מתח ביקורת על פעילות ישראל בעזה.

=== חיים אישיים ===
בשנת 2017, האריס התחתן עם קאוימה וייד, אחות מווקספורד.<ref></ref> יש להם בת ובן.<ref></ref> האריס סובל ממחלת קרוהן,<ref></ref> אך אמר שיש לה השפעה מועטה על חיי היום-יום שלו.<ref></ref>

האריס הוא הבכור מבין שלושה אחים.<ref></ref> אחיו אדם הוא אוטיסט ומנהל את ארגון הצדקה לסובלים מאוטיזם AsIAm, שהאריס היה שותף להקמתו.<ref></ref>

האריס ידוע בנוכחותו במדיה החברתית, במיוחד בטיקטוק.<ref></ref> הוא צבר חלק גדול מהעוקבים שלו בתקופתו כשר הבריאות במהלך מגפת הקורונה.<ref></ref><ref></ref>

== קישורים חיצוניים ==

== הערות שוליים ==

קטגוריה:ראשי ממשלת אירלנד
קטגוריה:שרי המשפטים של אירלנד
קטגוריה:שרי הבריאות של אירלנד
קטגוריה:אירים שנולדו ב-1986